butadien
Store norske leksikon,Realfag,Kjemi,Polymerkjemi
Butadien er en kjemisk forbindelse som brukes innen petrokjemisk industri som utgangsstoff for en rekke produkter. Kjemisk sett er det et gassformig hydrokarbon i gruppen diener.
Butadien er en kjemisk reaktiv forbindelse og kan utvinnes fra blandinger som dannes ved petrokjemisk cracking av nafta. Utvinningen skjer ved en kombinasjon av ekstraksjon og destillasjon (ekstraktiv destillasjon). Butadien kan også fremstilles ved dehydrogenering av butan eller butanblandinger fra naturgass eller raffineringsavgasser. Verdens produksjonskapasitet er cirka 20 millioner tonn. Bruk Butadien kan polymeriseres, og det anvendes først og fremst ved fremstilling av gummi og plast, særlig styren-butadiengummi butadiengummi nitrilgummi slagfast plast av typen ABS-plast   Andre industrielt viktige produkter er blant annet  heksametylendiamin (polyamidråstoff)  kloropren (til kloropren-gummi) 1,4-butandiol  sulfolan (viktig ekstraksjonsmiddel) tetrahydrofuran maleinsyre/maleinsyreanhydrid Kjemiske egenskaper Kjemisk formel: CH2=CH−CH=CH2   Kokepunkt −4,4 °C, smeltepunkt −109 °C. Les mer i Store norske leksikon butadiengummi gummi plast